title: Vegedusik ke Norwood (suterot)
text: Sedme in, John Oldacre klaafe gu 52 tanda den tegivsutesikaf ilput daresielon auzuyur enide va bafela djutuwinugayar. Evodason va Mcfarlane, koe bata bafela bazeckeyer da inaf kiewegeeem isu kaydeeem isu krupeem tod awalkera pu Mcfarlane co di zo remziliyid. Oldacre pebuyur da va batcoba djuprogaskiyir kire va man kobas is riwes korik djupomayar aze eruyur da Mcfarlane ko Norwood bansielon di denlapitir. Arti sye tolbartivafa lawara bansielon, Mcfarlane va intafa runza dene Oldacre vulkuyur. Sedme Mcfarlane to belison va fela, va xonukera ke arintaf vedgobesik vangrupeyer. Nope bat divereem, Lestrade fayik ke Scotland Yard ardial va Mcfarlane soper, beka Holmes va volgunuca ke jotaf tegivsutesik vere trakur.